Skok oor Facebook-plasing om Westdene-busramp te vierKhumalo se inskrywing waar hy om verskoning gevra het vir sy uitlatings. Sien ook: Man ondersoek vir Westdene busramp-uitlatings Zama Khumalo het aan sy 493 Facebook-vriende gesê hy gaan ŉ uitnodiging uitstuur vir ŉ “Groot Swart Braai” ter viering van die dood van 42 wit kinders in die Westdene-busramp in 1985. The Times berig dat Katherine Shaddock geskok was toe sy op Facebook gesien het dat daar planne gemaak word om die dood van haar halfsuster in die Westdene-busramp te vier. Shaddock sê halfsuster, Mary-Ann Miles, was een van die slagoffers van die ramp. Volgens die berig het Khumalo (24) gesê dat die braai op 27 Maart, die herdenking van die ramp, gehou sal word. Khumalo het die name van 24 van die 42 slagoffers op Facebook gelaai en gesê die sterftes word “baie waardeer, my Here.” Khumalo dui op Facebook aan dat hy by die Daily Sun-koerant werk. Jeremy Gordin, redakteur van die koerant, het egter aan The Times gesê dat Khumalo begin verlede jaar vir die koerant gewerk het maar dat hy lankal nie meer in hulle diens is nie. Khumalo het later om verskoning gevra vir die plasing en gesê dat hy dreigemente ontvang het. Die Menseregtekommissie het aan The Times gesê dat hulle nog nie ŉ formele klag rakende Khumalo se uitlatings ontvang het nie maar dat hulle dit oorweeg om Khumalo te kontak en die saak te ondersoek. Bron: The Times